JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Pinged Egiptuse piiril
CIA (LKA) aitab Iisraeli
Iisrael Rahvusvahelise Kohtu hammaste vahel
USA lehe Wall Street Journal teatel on Iisrael juba teavitanud Egiptust,
et valmistub tegutsema Philadelphi koridoris Egiptuse ja Gaza piiril.
Teade võib suurendada pingeid Jeruusalemma ja Kairo vahel,
sest see viitab kaudselt, et Egiptus pole piiri piisavalt tõhusalt valvanud.
Philadelphi koridori nime all tuntud ala
on umbes 12 km pikkune kitsas maariba mere ja mandri vahel.
Enamik Hamasi sõjavarustusest
on tõenäoliselt smugeldatud läbi selle piiriala
ja Iisraeli juhtkond usub, et tsooni kontrollimine on võtmetähtsusega,
takistamaks relvade smugeldamist Hamasile.
Tõenäoliselt hõlmab operatsioon
kõigi Hamasi ametnike eemaldamist peamisest piiriületuspunktist Rafah'st
ning Iisraeli armee üksuste paigutamist nende asemele
Gaza lõunaossa, mis piirneb nii Iisraeli kui Egiptusega.
Ajalehe teatel ütles Michael Milshtein,
Iisraeli sõjaväeluure Palestiina asjade osakonna eksjuht,
et Iisrael ei luba piiriületuspunktil mingil juhul tegutseda nii nagu varem.
Nii plaanivat Iisraeli armee piiriala ulatusliku pealetungiga vallutada.
Igasugune rünnak Rafah'le ja Philadelphi koridorile,
mis on poliitiliselt plahvatusohtlik,
oleks riskantne, sest see piirneb Egiptusega
ja see omaks diplomaatilist mõju Iisraeli suhetele nii Kairo
kui ka kogu maailmaga. Piirkond kuulub siiski Iisraelile,
kuna see ei ole ametlikult enam Palestiina omavalitsuse territoorium,
sest PO-l pole seal Hamasi võimuhaaramise järel
enam mingit võimu.
USA Luure Keskagentuuri (CIA) teatel püütakse anda Iisraelile infot
Hamasi kõrgemate juhtide ja Gazas olevate pantvangide kohta,
vahendab New York Times. CIA on loonud uue töörühma,
et koguda luureinfot kadunud pantvangide asukoha kohta
ning on juba avaldanud teavet Hamasi kõrgemate juhtide kohta.
CIA on juba andnud Iisraelile olulist teavet Hamasi tippjuhtide
ja mõnede Hamasi röövitud pantvangide asukohtade kohta Gazas,
teatas USA ajaleht anonüümsetele ametnikele viidates.
Aruande järgi keskendus CIA ainult pantvangidele
ja Hamasi tippjuhtidele,
mitte üksikutele terroristidele või võitlevatele rühmitustele.
Ajalehe andmeil andis käsu sihtüksuse loomiseks
USA riikliku julgeoleku nõunik Jake Sullivan
kohe pärast Hamasi veresauna 7. oktoobril,
saates memorandumi nii luure- asutustele kui kaitseministeeriumile.
Mitteametlikel hinnangutel olevat Iisrael tapnud juba
ca 1/3 Hamasi relvajõududest ehk u 9000 relvastatud meest.
Armee sõnul kontrollitakse juba umbes 60% Gazast,
sealhulgas kogu sektori põhjaosa.
Samuti teatas Iisraeli armee nädal tagasi, et alates sõja algusest
on nad lisaks sadadele tunnelitele hävitanud juba umbes 700 Hamasi
ja Islamidžihaadi raketiheitjat ning pikamaarakette ja mürske.
Ameerika Ühendriigid andsid koos liitlastega viimaks löögi
Jeemenit kontrollivate huti mässuliste radarijaamadele ja teistele objektidele,
et kindlustada laevandusele oluline Bab el-Mandebi väin
Punasest merest Adeni lahte India ookeanis.
Lisaks USA mereväele on rünnakutes osalenud vähemalt Ühendkuningriik,
Austraalia, Bahrein, Kanada ja Madalmaad.
Need olid esimesed märkimisväärsed rünnakud
pärast seda, kui Iraani toetatud hutid
alustasid eelmise aasta lõpus süstemaatiliselt laevanduse häirimist.
USA tegi ka iseseisva raketirünnaku ühele huttide sõjaobjektile Jeemenis.
Eelmisel nädalal liikusid lennukikandja USS Eisenhover ja selle saatelaevad
Punaselt merelt lõuna pool asuvatesse vetesse.
Pinged võitluse eskaleerumise suhtes regioonis
on aastakümnete kõrgeimal tasemel.
Iraan saatis samuti sõjalaeva Adeni lahte,
kuid mitte selleks, et seista vastu,
vaid et toetada huttide rünnakuid laevanduse vastu.
Hutid teatasid rünnakute järel,
et maksavad kätte igale riigile, kes neis osalesid.
Vaid mõne päeva eest tulistasid hutid raketi USA sõjalaeva pihta,
kuid see hävitati õhus.
Nädal tagasi Jeruusalemma Posti korraldatud tippkohtumisel
rääkis Iisraeli majandusminister Nir Barkat oma plaanist
mitte lasta palestiinlasi Iisraeli tööle.
Tema sõnul näitavad kõik nende avaldused ja küsitlused,
et Palestiina omavalitsus korraldaks võimalusel samasuguse veresauna
nagu Hamas 7. oktoobril, niipea, kui selline võimalus tekiks,
ütles minister Barkat.
Oktoobri hirmuteod näitasid meile,
milline risk kaasneb nende inimeste palkamisega, ütles Barkat, selgitades,
et mõned neist töölistest olevat kogunud luureandmeid
ja edastanud need Hamasile, et aidata veresauna läbi viia.
Maailm peab mõistma,
et palestiinlased õpetavad oma lapsi juute tapma, ütles Barkat.
See on haridussüsteemis ja nad maksavad miljon dollarit
igale palestiinlasele, kes tapab ühegi juudi.
Ta ütles, et Iisraelil on praegu ca 130 000 tuhat välismaa töötajat
ja riik vajab üle kahe korra rohkem.
Minister Barkat kohtus hiljuti India rahandusministriga,
kes oli öelnud, et neil on umbes 200 miljonit indialast,
kes tahavad töötada mujal maailmas.
Minister küsis Barkatilt, kui palju Iisrael soovib palgata.
Minister Barkati sõnul pole palestiinlastele töökohtade leidmine
Iisraeli ülesanne.
Ta ütles, et Palestiina omavalitsus peab ise looma töökohti
ja edendama majanduskasvu oma kodanike jaoks.
Nad peavad lihtsalt muutma oma suhtumist Iisraeli
ja mõistma, et Iisraeliga on võimalik teha koostööd ainult ühel viisil
ja see on tõeline rahu.
"Kogu lugupidamise juures on Palestiina majandus nende probleem.
See ei ole meie probleem," ütles majandusminister Nir Barkat.
Jätkub Lõuna-Aafrika algatatud kohtuprotsess
Rahvusvahelises Kriminaalkohtus (ICJ) Haagis.
Kumbki pool on esitanud kohtule oma argumendid,
kusjuures üldise hinnangu järgi olevat LAV-i esitatud süüdistused
praktiliselt alusetud ja seega võimatud tõestada.
See pole siiski takistanud Palestiina elanikke Läänekaldal
demonstreerimast raevukalt Lõuna-Aafrika toetuseks
mainitud genotsiidijuhtumi üle, mis toetab ainult Hamasi.
Palestiina omavalitsuse pealinnas Ramallah's kogunes rahvahulk
LAV-i endise presidendi Nelson Mandela ausamba ette,
kes oli kunagi apartheidi vastu.
Rahvahulk lehvitas Palestiina lippe, kuulas sütitavaid laule
ja kandis plakateid: "Lõpetage genotsiid" ja "Aitäh Lõuna-Aafrika".
ÜRO ülemkohtu istungid algasid eelmisel neljapäeval
ja LAV lootis, et kohtunikud sunnivad Iisraeli
vähemalt Gaza pommitamist lõpetama.
Hoolimata sellest, et mainitud ÜRO allorgan Rahvusvaheline Kohus
teeb siduvaid otsuseid,
on tal vähe või üldse mitte võimalusi nende jõustamiseks.
Seetõttu on Iisrael ja USA koos mitmete teiste riikidega
reageerinud sellele kohtuasjale väga jõuliselt.
Juba enne istungi algust lükkas USA kõrgeim diplomaat,
välisminister Antony Blinken kohtuasja tagasi kui eriti ärritava
üksnes seetõttu, et Hamas, Iraan ja teised on seadnud eesmärgiks
Iisraeli kaardilt pühkida.
Iisraeli valitsuse pressiesindaja Eylon Levy sõnul
andis Lõuna-Aafrika niiviisi poliitilise ja õiguslikku katte
Hamasi 7. oktoobri veresaunale.
"Nii osaleb Lõuna-Aafrika Vabariik kriminaalselt
Hamasi genotsiidikampaanias meie rahva vastu," ütles Levy,
süüdistades LAV-i koostöös natside tänapäevaste pärijatega.
Ka Kanada ja Saksamaa on väljendanud toetust Iisraelile
Rahvusvahelise Kohtu genotsiidikohtuasjas Iisraeli vastu,
väites ühiselt, et süüdistused on täiesti alusetud
ja et Iisraelil on õigus enesekaitsele.
Peaminister Netanyahu selgitas Iisraeli eesmärke
kohtule tehtud videosalvestuses.
Ta teatas selgelt, et Iisrael ei plaani Gazat alaliselt okupeerida
ega tsiviilelanikke ümber asustada.
"Iisrael võitleb vaid Hamasi terroristide,
mitte Palestiina rahva vastu
ja teeme seda täielikus kooskõlas rahvusvahelise õigusega."
Ta rõhutas, et IDF on püüdnud minimeerida Palestiina tsiviilohvreid
lendlehtede, hoiatuste ja ohutute humanitaarkoridoride abil,
samas kui Hamas on teinud kõik
palestiinlastest ohvrite arvu suurendamiseks.
"Meie sihiks on vabastada Gaza Hamasi terroristidest
ja vabastada meie pantvangid. Kui see on saavutatud,
saab Gaza de-militariseerida ja de-radikaliseerida,
luues nii iisraellastele kui Gaza palestiinlastele
väljavaated paremaks tulevikuks."
Kokku on sõja esimese saja päeva jooksul tapetud
umbes 1200 Iisraeli tsiviilisikut,
lisaks on 136 inimest endiselt pantvangis.
Samuti on hukkunud 522 sõdurit,
sealhulgas veidi alla 200 alates maaoperatsioonide algusest.
Armee viimase teadaande järgi on tapetud ca 9000 Hamasi terroristi.
Ka need on arvatud Hamasi Tervishoiuministeeriumi teatatud
ca 23 000 tsiviilsurmajuhtumi hulka.
Kuna Hamasi teatatud andmeid pole kinnitanud ükski erapooletu allikas,
tuleb neisse suhtuda ülima ettevaatlikkusega.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Usume ja loodame, et jaksate olla meiega ka alanud aastal,
sest vaid teie toetus võimaldab saadet toota.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee